UACรุกลงทุนปั้นกำไรหรู
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — UAC ยิ้มปีนี้เริ่มเก็บเกี่ยวผลจากโครงการลงทุน คาดรับรู้กำไร 50% เท่ากับการนำเข้าผลิตภัณฑ์ มาร์จินสูง
นายกิตติ ชีวะเกตุ กรรมการผู้จัดการ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) เปิดเผยว่า ปี 2554 จะเป็นปีแรกที่บริษัทเริ่มรับรู้กำไรจากโครงการลงทุนแรก ซึ่งร่วมผลิตไบโอดีเซลกับบริษัท บางจากปิโตรเลียม (BCP) และจะใช้เงินลงทุนอีก 100 ล้านบาท ในการเพิ่มกำลังการผลิตอีก 2030% จากปัจจุบันอยู่ที่ 3 แสนลิตรต่อวัน
“ปีนี้บริษัทจะมีกำไรจากการลงทุน และการนำเข้าสินค้าเคมีภัณฑ์กลุ่มพลังงานอยู่ในระดับเท่ากัน 50% จากปีก่อนมีรายได้จากการนำเข้าเคมีภัณฑ์ถึง 90% ช่วยเพิ่มความมั่นคงในกำไร เพราะการลงทุนมีอัตรากำไรขั้นต้น (มาร์จิน) มากกว่า 30% เทียบกับมาร์จินนำเข้าสินค้าเคมีภัณฑ์ปกติที่ 1516% และตั้งเป้าว่าภายในปี 2555 กำไรจากการลงทุนจะขยับขึ้นมาอยู่ที่ 60%” นายกิตติ กล่าว
ทั้งนี้ ในปีนี้บริษัทจะลงทุนในโครงการก๊าซชีวภาพอัด 2 แห่ง โดยแห่งแรกใช้เงินลงทุน 150 ล้านบาท ส่วนแห่งที่ 2 จะใช้เงินลงทุนอีก 5080 ล้านบาท และภายในเดือน ก.พ.นี้ น่าจะได้ข้อสรุปการลงทุนโครงการสาธารณูปโภคด้านน้ำอีก 120130 ล้านบาท 
สำหรับรายได้ปี 2554 คาดว่ารายได้จะอยู่ที่ 850 ล้านบาท เพิ่มขึ้นประมาณ 13% จากปีก่อน และมียอดขายที่รอรับรู้รายได้ (แบ็กล็อก) อยู่ที่ 370 ล้านบาท หรือคิดเป็น 3540% ของเป้ารายได้ปีนี้